
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 303 

16 Απριλίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Διορισμός μελών της Διοικητικής Επιτροπής Στρατιωτι¬ 
κών Επιτάξεων Πρωτεύουσας του Κράτους. 1 

Συμπληρωματική απόφαση παράτασης απασχόλησης 

γιατρών του Δημοσίου Τομέα. 2 

Έλεγχος της συγκέντρωσης μεταξύ των εταιριών 80Ε- 
νΑΥ 3.Α. αφενός και 30ϋΙ ΡΕΟ αφ’ ετέρου, η οποία 
γνωστοποιήθηκε σύμφωνα με το άρθρο 4β του ν. 
703/77 όπως τροποποιήθηκε και ισχύει. 3 


Αίτηση χορήγησης άδειας παρέκκλισης, βάσει του άρ¬ 
θρου 4ε παρ. 3 του ν. 703/77, όπως ισχύει, με την 
οποία ζητείται να πραγματοποιηθεί η συγκέντρωση 
των εταιρειών 30ΕνΑΥ 3.Α. & 30ϋΙ ΡΕΟ πριν τη 
λήψη οριστικής απόφασης της Επιτροπής Ανταγω¬ 
νισμού. 4 

Η από 18.10.1988 καταγγελία της επιχείρησης με την 
επωνυμία ΑΦΟΙ ΤΑΝΙΣΚΙΔΗ Α.Ε., που εδρεύει στη 
Χαλκίδα Εύβοιας, κατά των εταιριών ΕΛΛΗΝΙΚΗ 
ΑΡΤΟΒΙΟΜΗΧΑΝΙΑ ΕΕΙΤΕ Α.Ε. & ΕΛΛΗΝΙΚΗ ΕΤΑΙ¬ 
ΡΙΑ ΜΠΙΣΚΟΤΩΝ ΑΒΕΕ. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

(ΐ) 

Διορισμός μελών της Διοικητικής Επιτροπής Στρατιωτικών 
Επιτάξεων Πρωτεύουσας του Κράτους. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Με τη Φ.851.1/1/450090/Σ.1169/10.3.97/ΥΕΘΑ/ 
ΓΕΣ/ΔΟΙ/3γ απόφαση του Υφυπουργού Εθνικής Άμυνας 
που εκδόθηκε σύμφωνα με τις ισχύουσες διατάξεις διορί¬ 
ζονται ως μέλη ΔΕΣΕ Πρωτεύουσας του Κράτους για το 
έτος 1997 οι παρακάτω: 
α. Τακτικά Μέλη: 

1. Αρεοπαγίτης Εμμανουήλ Χαριτάκης, ως Πρόεδρος. 

2. Εφέτης Αθηνών Ιωάννης Φιλόπουλος. 

3. Επίκουρος Καθηγητής του Πανεπιστημίου Αθηνών 
Ανδρέας Δημητρόπουλος. 

4. Άνχης (ΜΧ) Δημήτριος Φράγκου του 4ου ΕΓ/ΣΔΑ. 

5. Β' Αντιπρόεδρος του Εμπορικού και Βιομηχανικού 
Επιμελητηρίου Αθηνών (ΕΒΕΑ) Παναγιώτης Πανέττας. 


β. Αναπληρωματικά Μέλη: 

1. Αρεοπαγίτης Ανδρέας Κατράκης, ως αναπληρωματι¬ 
κός Πρόεδρος. 

2. Εφέτης Αθηνών Γεώργιος Γιαννοϋλης. 

3. Επίκουρος Καθηγητής του Πανεπιστημίου Αθηνών 
Παναγιώτης Λαζαράτος, 

4. Άνχης (ΠΒ) Αναστάσιος Κουτσούρης του 3ου ΕΓ της 
ΣΔΑ. 

5. Γενικός Γραμματέας του Εμπορικού και Βιομηχανι¬ 
κού Επιμελητηρίου Αθηνών Ελευθέριος Κούρταλης. 

2. Γ ραμματέας της ΔΕΣΕΚΠ ο Τχης (0) Ιωάννης Αζνα- 
ουρίδης του Ε' ΕΛΔΑΠ, αναπληρωτής γραμματέας ο 
Υπλγός (Ο) Απόστολος Τσόμπανος του Ε’ ΕΛΔΑΠ και για 
γραμματειακή εξυπηρέτηση η ΜΥ Δήμητρα Σώτηρα της 
ΔΕΣΕΠΚ. 

3. Χώρος συνεδριάσεων της ΔΕΣΕΠΚ οι αίθουσες του 
Διαρκούς Στρατοδικείου Αθηνών. 

4. Από τις διατάξεις αυτής της Απόφασης προκσλείται 
δαπάνη σε βάρος του κρατικού προϋπολογισμού ύψους 
150.000 δρχ. περίπου και έχει εγγράφει πίστωση, στον 
κρατικό προϋπολογισμό για τη δαπάνη αυτή, ύψους 150.000 
δρχ. στον Ειδικό Φορέα 11-200 και με ΚΑΕ: 0534. 

5. Με τη δημοσίευση της παρούσης πούουν να ισχύουν 
οι προηγούμενες Αποφάσεις Διορισμού μελών για την 
υπόψη ΔΕΣΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 1997 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 

-♦- 

Αριθ. ΔΥΙΓ/2603 (2) 

Συμπληρωματική απόφαση παράτασης απασχόλησης για¬ 
τρών του Δημοσίου Τομέα. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 12 του άρθρ. 38 του Ν. 
2008/92 ΦΕΚ 16Α. 

2. Την ανάγκη παραμονής των γιατρών που απασχολού¬ 
νται στους Ασφαλιστικούς Οργανισμούς, στα Νοσοκομεία 
και στα Ιδρύματα Τομέας Πρόνοιας του Υπουργείου μας 
και μετά τις 30.6,95. 

3. Τη Φ 43/3724/23.6.95 (ΦΕΚ 598/7.7.95 τ.Β') 
Υπουργική Απόφαση. 

4. Τις υπηρεσιακές ανάγκες. 

5. Το γεγονός ότι από τις διατάξεις της απόφασης αυτής 
δεν προκαλείται καμμία επιπλέον δαπάνη σε βάρος του 
Κρατικού Προϋπολογισμού των εποπτευομένων 
Ν.Π.Δ.Δ. 

6. Την αριθμ. οικ. 28656/27.12.96 αποφ. Υπουργού 
Υγείας και Πρόνοιας που δημοσιεύθηκε στο ΦΕΚ 33/ 
23.1.197 τ.Β’. 

7. Το αριθμ. 407/3.2.97 έγγραφο του Ε.Ι.Α.Α., αποφα¬ 
σίζουμε: 

Συμπληρώνουμε την (6) σχετική απόφαση Υπουργού 
Υγείας και Πρόνοιας που δημοσιεύθηκε στο ΦΕΚ 33/ 
23 1.97/τ.Β’, αναφορικά με παράταση απασχόλησης για¬ 
τρών Δημόσιου Τομέα με (1) ένα γιατρό ακόμη που εργά¬ 
ζεται στο Εθνικό Ίδρυμα Αποκατάστασης Αναπήρων. 

Η απόφαση αυτή να δημοσιευθε'ι στην Εφημερίδα της 
Κυβέρνησης. 

Αθήνα, 13 Μαρτίου 1997 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΓΕΙΤΟΝΑΣ 
- 4 - 

ΑΠΟΦΑΣΗ ΑΡΙΘ. 55/1997 (3) 

Έλεγχος της συγκέντρωσης μεταξύ των εταιριών 30Ε- 
νΑΥ 3.Α. αφενός και 30ϋΙ ΡΙΧ αφ' ετέρου, η οποία 
γνωστοποιήθηκε σύμφωνα με το άρθρο 4β του ν. 
703/77 όπως τροποποιήθηκε και ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (πρώην Εμπορίου) την 24η Φεβρουάριου 1997, ημέρα 
Δευτέρα και ώρα 11.30, με την εξής σύνθεση: 

Πρόεδρος: Ευάγγελος Περάκης, κωλυομένου του Προ¬ 
έδρου Κωνσταντίνου Λασσαδού. 

Μέλη: Νικόλαος Σακελλαρόπουλος. 

Ανδρέσς Κίτσος, κωλυομένου του τακτικού μέλους, 
Κων/νου Ηλιόπουλου, 

Γεώργιος Τριανταφυλλάκης, κωλυομένου του τακτικού 
Λέων. Νικολούζου. 

Παναγιώτης Μαντζουράνης, κωλυομένου του τακτικού 
μέλους Χαρίλαου Χάρακα. 

ΗλίαςΣουφλερός κωλυομένου του τακτικού μέλους Δη- 
μητρίου Τζουγονάτου, 

Ιωάννης Κατσουλάκος. 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα δεν προσήλθαν λόγω κωλύματος. 

θέμα της Συνεδριάσεως ήταν ο έλεγχος της συγκέ¬ 
ντρωσης μεταξύ των εταιρειών 501Λ/ΑΥ 3.Α. αφενός και 
3001 ΡΙ_0 αφετέρου, η οποία γνωστοποιήθηκε από την 
πρώτη ως άνω εταιρειών στην Επιτροπή Ανταγωνισμού την 
27.11.1996, σύμφωνα με το άρθρο 4β του ν. 703/1977, 
όπως τροποποιήθηκε και ισχύει. 

Στη συνεδρίαση παρέστη η γνωστοποιούσα εταιρεία δια 
των πληρεξουσίων της δικηγόρων, Αθανασίου Σαφαρή και 
Όλγας Παπαδόγιαννη. 

Στην αρχή της Συνεδριάσεως το λόγο έλαβε η Γενική Ει- 
σηγήτρια Σ. Καμπερίδου, η οποία ανέπτυξε την εισήγηση 
της Γραμματείας και πρότεινε την απαγόρευση της πραγ¬ 
ματοποίησης της γνωστοποιηθείσης συγκέντρωσης. 

Στη συνέχεια το λόγο έλαβαν οι πληρεξούσιοι δικηγόροι 
της γνωστοποιούσας εταιρείας, οι οποίο ανέπτυξαν τις 
θέσεις αυτής, ανέλυσαν προφορικά και αναφέρθηκαν στα 


από 30.12.1996, 16.1.1997 και από 24.2.1997 εγγρά- 
φως υποβληθέντα υπομνήματά τους και ζήτησαν από την 
Επιτροπή να κριθεί ότι η υπό εξέταση συγκέντρωση δεν 
περιορίζει σημαντικά τον ανταγωνισμό. Τέλος, ζήτησαν 
και την εξέταση του μάρτυρος Εμμανουήλ Καλογερόπου- 
λου, Γ ενικού Διευθυντή της εταιρείας 30ΕΝ/ΑΥ ΧΗΜΙΚΑ 
Α.Ε., η οποία και έγινε. Ύστερα υποβλήθηκαν από τον 
Πρόεδρο και τα μέλη της Επιτροπής ερωτήσεις προς τους 
πληρεξούσιους δικηγόρους και τον μάρτυρα. Μετά τούτα 
αποχώρησαν οι δικηγόροι και ο μάρτυρας και ακολούθησε 
διάσκεψη της Επιτροπής Ανταγωνισμού, κατά την οποία, 
η Επιτροπή, αφού έλαβε υπ’ όψη της τα στοιχεία του φα- 
κέλλου, την εισήγηση της Γραμματείας και τα όσα εξέθε¬ 
σαν εγγράφως και προφορικώς οι πληρεξούσιοι δικηγόροι 
της γνωστοποιούσας εταιρείας και ο μάρτυρας αυτής, 
ΣΚΕΦΘΗΚΕ ΩΣ ΕΞΗΣ: 

1. Οι συμμετέχουσες εταιρίες. 

1.1. Η εταιρία 501Λ/ΑΥ 5.Α.,έχει έδρα το Βέλγιο και 
αντικείμενο την παρασκευή ή εξόρυξη και εμπορία χημι¬ 
κών προϊόντων και συγκεκριμένα: αλκαλίων, ιδίως ανθρα¬ 
κικού νατρίου, καυστικής σόδας και παραγώγων αυτών, 
χλωρίου και παραγώγων αυτών περιεχόντων χλώριο, αλά¬ 
των, φωσφορικών αλάτων, ποτάσας και λιπασμάτων, προ¬ 
ϊόντων περιεχόντων υπεροξείδιο, οργανικών πολυμερών 
και προϊόντων που πρέρχονται από διάλυσή τους και γε¬ 
νικό, όλων των χημικών και βιομηχανικών προϊόντων, συ¬ 
μπεριλαμβανομένων των φαρμακευτικών προϊόντων, συ¬ 
μπεριλαμβανομένων των φαρμακευτικών προϊόντων, των 
κτηνιατρικών προϊόντων και των προσθέτων, των βιταμι¬ 
νών για ζωοτροφές, των καταλυτών και των προϊόντων βα- 
φής και προϊόντων της βιομηχανίας κατασκευών, καθώς 
και όλων των συστατικών που συνιστούν τις πρώτες ύλες 
τα ημιτελή προϊόντα και τα (τελικά) προϊόντα ή υποπροϊό¬ 
ντα, τα παράγωγα ή τα υπολείμματα των τελικών προϊό¬ 
ντων που αναφέρονται ανωτέρω. 

Στην Ελλάδα, τα χημικά προϊόντα της 301_νΑΥ διεκι- 
νούντο μέσω εμπορικού αντιπροσώπου μέχρι τον Απρίλιο 
1996, οπότε ιδρύθηκε η θυγατρική της δΟΕνΑΥ ΟΗΙΜΙΟΑ 
Α.Ε., με έδρα το Χολαργό η οποία δραστηριοποιείται στη 
διανομή ορισμένων χημικών προϊόντων της μητρικής εται¬ 
ρίας μεταξύ των οποίων και η ανθρακική σόδα. 

Οι πωλήσεις της 301 νΑΥ το 1995 ανήλθαν σε 
7.090.000.000 ΕΟϋ, ενώ στην Ελλάδα οι πωλήσεις της 
εταιρείας αυτής ανήλθαν σε 4.800.000 ΕΟϋ. 

1.2 Η εταιρία ΒΟϋΙ ΡΕΟ, με έδρα τη Οβνφ Βουλγαρίας, 
ανήκει εξ’ ολοκλήρου στο βουλγαρικό δημόσιο και ασχο- 
λείται με την παραγωγή και την εμπορία (χονδρική και λια¬ 
νική) ανθρακικού νατρίου, προϊόντων με βάση τη σόδα, 
ορυκτών αλάτων και άλλων χημικών προϊόντων. Η εταιρία 
δραστηριοποιείται επίσης και στους τομείς υλικών κατα¬ 
σκευής, διατροφής, παρογωγής ενεργείας, παραγωγής 
και εμπορίας σε χονδρική και λιανική μεμονωμένων κομ- 
ματιών και εξοπλισμού για τη χημική βιομηχανία. 

Στην Ελλάδα η 3001 διακινεί τα προϊόντα της απ’ ευ¬ 
θείας ή μέσω εμπορικών αντιπροσώπων και εμπόρων. 

Οι πωλήσεις της εταιρίας το 1995 ανήλθαν σε 
74.000.000 ΕΟϋ, ενώ στην Ελλάδα, όπου διακινείται μόνο 
η ανθρακική σόδα της εταιρείας, οι πωλήσεις της ανήλ¬ 
θαν, σύμφωνα με εκτιμήσεις της 50Ι_νΑΥ, σε 1.200.000 
ΕΟϋ. 

2. Προσφορά εξαγοράς και σύναψη προσυμφώνου 

2.1. Την 13 Νοεμβρίου 1996 υποβλήθηκε η τελική προ¬ 
σφορά της 3θΐνΑΥ 3.Α. προς το Βουλγαρικό Οργανισμό 

Ιδιωτικοποιήσεων για την εξαγορά του 60% των μετοχών 
της εταιρίας 30ϋΙ. 

2.2 Η εν λόγω προσφορά έγινε μετά από διεθνή διαγω¬ 
νισμό του Βουλγαρικού Οργανισμού Ιδιωτικοποιήσεων για 
την πώληση του 60% των μετοχών της 3001, ενώ το υπό¬ 
λοιπο 40% θα προσφερθεί στο Μ335 Ρπν3ΐίζ3ίίοπ Ρυπά 
της Βουλγαρίας καθώς και στους υπαλλήλους της 3001, 
την αποτυχία των διαπραγματεύσεων μεταξύ της 3001 και 
της αμερικανικής πρώτης πλειοδότριας εταιρίας και την 
κλήση της δεύτερης πλειοδότριας εταιρίας 501_νΑΥ, την 
10 Δεκεμβρίου 1996, να συμμετάσχει σε τρίτο κύκλο δια¬ 
πραγματεύσεων για την εξαγορά του 60% των μετοχών 
της εταιρίας 3001. Μετά από σχετικές διαπραγματεύσεις 
υπογράφηκε στις 16 Δεκεμβρίου 1996 σχετικό προσύμ¬ 
φωνο εξαγοράς το οποίο ενεκρϊθη από το Υπουργικό Συμ¬ 
βούλιο της Βουλγαρίας στις 19 Δεκεμβρίου 1996. Με 
βάση το προσύμφωνο αυτά η 501_νΑΥ θα αγοράσει 
3.141.553 μετοχές της 3001 (60% του καταχωρημένου 
μετοχικού κεφαλαίου της 5001). Ως καταληκτική ημερο¬ 
μηνία για την υπογραφή της οριστικής σύμβασης ορίσθηκε 
η 28η Φεβρουάριου 1997, η υπογραφή της οποίας εξαρ- 
τάται από την εκπλήρωση, έως την καταληκτική ημερομη¬ 
νία, διαφόρων όρων μεταξύ των οποίων και η λήψη όλων 
των απαιτουμένων εγκρίσεων από τις εθνικές αρχές αντα¬ 
γωνισμού στην Ευρωπαϊκή Ένωση. Στο εν λόγω προσύμ¬ 
φωνο ορίσθηκε ότι εάν η υπογραφή της οριστικής συμφω¬ 
νίας δεν γίνει μέχρι την 28η Φεβρουάριου 1997, οι συμ¬ 
βαλλόμενοι δεν έχουν καμία περαιτέρω υποχρέωση προς 
ολοκλήρωση της σκοπούμενης δικαιοπραξίας. Κατά δή¬ 
λωση της γνωστοποιούσας επιχείρησης η συγκεκριμένη 
καταληκτική ημερομηνία ετέθη από το βουλγαρικό δημό¬ 
σιο λόγω των ασφυκτικών όρων που του επεβλήθησαν από 
το διεθνές Νομισματικό Ταμείο στο πλαίσιο παροχής πι¬ 
στώσεων προς τη Βουλγαρική Κυβέρνηση για την αντιμε¬ 
τώπιση της δεινής οικονομικής κατάστασης στην οποία 
βρίσκεται η χώρα αυτή. 

3. Τα προϊόντα που αφορά η συγκέντρωση - οι σχετικές 
αγορές. 

3.1 Σε εθνικό επίπεδο, η αγορά που επηρεάζεται, από 
την εν λόγω συγκέντρωση είναι αυτή της ανθρακικής σό¬ 
δας (ανθρακικό νάτριο) στην οποία δραστηριοποιούνται 
και οι δύο εταιρίες. 

Η ανθρακική σόδα είναι αλκαλικό χημικό προϊόν που 
χρησιμοποιείται κυρίως ως πρώτη ύλη στην παραγωγή 
γυαλιού. Συγκεκριμένα, η ανθρακική σόδα είναι ένας από 
τους κύριους συντελεστές κόστους στην παραγωγή γυα¬ 
λιού και υπολογίζεται ότι σ’ αυτό διατίθεται το 60% του 
κόστους της πρώτης ύλης. Η ανθρακική σόδα χρησιμο¬ 
ποιείται επίσης στη χημική βιομηχανία για την παραγωγή 
απορρυπαντικών, μπετονίτη και στη μεταλλουργία. 

Η ανθρακική σόδα παράγεται από κοινό αλάτι και ασβε¬ 
στόλιθο με τη μέθοδο «αμμωνία - σόδα» («συνθετική αν¬ 
θρακική σόδα») ή από το σπάνιο ορυκτό 1 γοπ 3 , που περιέ¬ 
χει ανθρακικό νάτριο («φυσική ανθρακική σόδα»). Στην 
Ευρώπη όλη η παραγόμενη ανθρακική σόδα είναι συνθε¬ 
τική. 

Αλκαλικό προϊόν όπως η ανθρακική σόδα είναι και η 
καυστική σόδα (υδροξείδιο του νατρίου), η οποία παράγε- 
ται επίσης από τις δύο επιχειρήσεις που συμμετέχουν στη 
συγκέντρωση. Η καυστική σόδα μπορεί θεωρητικό να 
υποκαταστήσει την ανθρακική σόδα σε ορισμένες βιομη¬ 
χανικές εφαρμογές ως πηγή αλκαλίων ιδίως στην μεταλ¬ 
λουργία και στην παραγωγή απορρυπαντικών αλλά και 


στην υαλουργία. Στην πράξη, η καυστική σόδα διακινείται 
σε διαφορετική αγορά από αυτή της ανθρακικής σόδας και 
χρησιμοποιείται κυρίως στην παραγωγή χαρτιού και αλου¬ 
μινίου. Η καυστική σόδα, λόγω της φύσεώς της, είναι επι¬ 
κίνδυνη κατά τη διακίνησή της σε μεγάλες αποστάσεις, 
ενώ η ανθρακική σόδα είναι ακίνδυνη. Επίσης, η μετάβαση 
από την ανθρακική σόδα στην καυστική σόδα απαιτεί 
επένδυση κεφαλαίου για τον εξοπλισμό ενώ η τιμή της πα¬ 
ρουσιάζει μεγάλες διακυμάνσεις ανάλογα με τη ζήτηση, Η 
υαλουργία, που είναι ο κυριότερος καταναλωτής ανθρακι¬ 
κής σόδας στην ευρωπαϊκή αγορά, μπορεί θεωρητικά να 
καλυφθεί με ανθρακική σόδα μέχρι 15% των αναγκών της 
σε αλκάλια. Από τα παραπάνω προκύπτει δυνατότητα 
υποκατάστασης μεταξύ ανθρακικής και καυστικής σόδας 
αλλά σε περιορισμένο βαθμό. 

Το μερίδο της 30ΐνΑΥ στη διεθνή αγορά ανθρακικής 
σόδας είναι περίπου 17% και της 80ϋΙ περίπου 2,5%. 
Στην Ευρωπαϊκή Ένωση το μερίδιο της 801_νΑΥ το 1 995 
ήταν 50,5% ενώ της 50ϋΙ δεν είναι γνωστό (πάντως το 
μερίδιο των εταιρειών της ανατολ. Ευρώπης δεν ξεπέραοε 
το 10%). στο σύνολο της Ευρωπαϊκής αγοράς (Δυτική και 
Ανατολική), το μερίδιο της 301ΥΑΥ υπολογίζεται στο 20- 
25%. 

Η ζήτηση ανθρακικής σόδας στην Ελληνική αγορά ανέρ¬ 
χεται στους 71.000 τόνους περίπου, εκ των οποίων το 
42% περίπου απορροφά η παραγωγή μπετονίτη, το 38% η 
υαλουργία και το 10% η παραγωγή απορρυπαντικών. 

Στην Ελλάδα δεν παράγεται ανθρακική σόδα και η ζή¬ 
τηση καλύπτεται αποκλειστικά με εισαγωγές. Τα μερίδια 
των εταιρειών που δραστηριοποιούνται στην ελληνική 
αγορά ανθρακικής σόδας, σύμφωνα με εκτίμηση της 50Ι_- 
νΑΥ, κατά τα έτη 1993, 1994 και 1995 κυμάνθηκαν ως 
ακολούθως: (α) 301Λ/ΑΥ (Βέλγιο) 39%, 77% και 70% 
αντίστοιχα, (β) 30ϋΙ ΡΙ_0 (Βουλγαρία) 31%, 6% και 17%, 
αντίστοιχα, (γ) υΡ50Ν και υ50 (Ρουμανία) 10%, 4% και 
5% αντίστοιχα, (δ) 515Ε νο ΟΑΜ (Τουρκία) 14%, 11 % και 
7% αντίστοιχα, και (ε) ΛΟΙΠΟΙ6%, 2% και I % αντίστοιχα. 

Οι πελάτες της 301_νΑΥ στην Ελλάδα, είναι ελάχιστες 
μεγάλες επιχειρήσεις. Ειδικότερα, οι δύο μεγαλύτεροι πε¬ 
λάτες της 30ΙΛΆΥ στην Ελλάδα απορροφούν το 76,5% 
των πωλήσεων της στη χώρα μας, ενώ οι πέντε μεγαλύτε¬ 
ροι πελάτες της απορροφούν το 96,6% των πωλήσεων 
αυτών. 

Επί πλέον, θα πρέπει να σημειωθεί ότι τα μερίδια των 
επιχειρήσεων που δραστηριοποιούνται στην ελληνική 
αγορά ανθρακικής σόδας παρουσίασαν μεγάλη διακύ¬ 
μανση κατά την τριετία 1993-1995. Συγκεκριμένα, το με¬ 
ρίδιο της 30ΐνΑΥ κυμάνθηκε από 39% - 77%, ενώ της 
30ϋΙ από 6% - 31%. 

4. Νομική εκτίμηση. 

4.1 Παρά το γεγονός ότι η εν λόγω εξαγορά αφορά αλ¬ 
λοδαπές εταιρίες οι οποίες δεν δραστηριοποιούνται πα¬ 
ραγωγικά στην Ελλάδα, αλλά εξάγουν τα προϊόντα τους σ’ 
αυτή, η γνωστοποιούμενη συγκέντρωση εμπίπτει στο πε¬ 
δίο εφαρμογής του ν. 703/77, όπως ισχύει, δεδομένου ότι 
η αρχή της εδαφικότητας, η οποία καθιερώνεται στο άρ¬ 
θρο 32 του ν. 703/77 έχει ευρύ ρυθμιστικό περιεχόμενο 
και επιβάλλει την εφαρμογή του νόμου σε κάθε περιορισό 
του ανταγωνισμού που επενεργεί ή μπορεί να επενεργή¬ 
σει στη χώρας μας. Ρητά δε ορίζεται ότι η ύπαρξη εγκατά¬ 
στασης των υπό συγκέντρωση επιχειρήσεων στην ημε¬ 
δαπή δεν αποτελεί προϋπόθεση εφαρμογής του νόμου. 
Συνεπώς, η αγορά του 60% των μετοχών της εταιρίας 

3001 ΡΙ_0 από τη 30Ι_νΑΥ 3.Α., δια της οποίας η δεύτερη 
αποκτά τον έλεγχο του συνόλου της πρώτης, αποτελεί συ¬ 
γκέντρωση υπό την έννοια του άρθρου 4, παρ. 2 εδαφ. β 
του νόμου και, επομένως υπόκειται στις σχετικές με τις 
συγκεντρώσεις ρυθμίσεις του νόμου αυτού. 

4.2.1 Σύμφωνα με το άρθρο 4β παρ. 1 του ν. 703/77 
«Περί Ελέγχου Μονοπωλίων, Ολιγοπωλίων και Προστα¬ 
σίας του Ελεύθερου Ανταγωνισμού» όπως ισχύει: 

«Κάθε συγκέντρωση επιχειρήσεων πρέπει να γνωστο¬ 
ποιείται στην Επιτροπή Ανταγωνισμού μέσα σε δέκα (10) 
εργάσιμες ημέρες από τη σύναψη της συμφωνίας ή τη δη¬ 
μοσίευση της προσφοράς ή ανταλλαγής ή την απόκτηση 
συμμετοχής, που εξασφαλίζει τον έλεγχο της επιχείρησης 
όταν: 

α) το μερίδιο αγοράς των προϊόντων ή υπηρεσιών που 
αφορά η συγκέντρωση, όπως αυτό ορίζεται στο άρθρο 
4στ, αντιπροσωπεύει στην εθνική αγορά ή σε ένα σημα¬ 
ντικό σε συνάρτηση με τα χαρακτηριστικά των προϊόντων 
ή των υπηρεσιών τμήμα της, τουλάχιστον είκοσι πέντε τοις 
εκατό (25%) του συνολικού κύκλου εργασιών που πραγ¬ 
ματοποιείται με τα προϊόντα ή τις υπηρεσίες που θεωρού¬ 
νται ομοειδή από τον καταναλωτή λόγω των ιδιοτήτων, της 
τιμής τους και της χρήσης για την οποία προορίζονται ή 

β) ο συνολικός κύκλος εργασιών όλων των επιχειρήσεων 
που συμμετέχουν στη συγκέντρωση, κατά τα οριζόμενα 
στο άρθρο 4στ, ανέρχεται τουλάχιστον στο σε δραχμές 
ισόποσο των πενήντα εκατομμυρίων (50.000.000) Ευρω¬ 
παϊκών Λογιστικών Μονάδων (ΕΟυ) και δύο τουλάχιστον 
από τις συμμετέχουσες επιχειρήσεις πραγματοποιούν, 
καθεμία χωριστά, στην εθνική αγορά συνολικό κύκλο ερ¬ 
γασιών άνω του σε δραχμές ισόποσου των πέντε εκατομ¬ 
μυρίων (5.000.000) Ευρωπαϊκών Λογιστικών Μονάδων 

(ΕΟυ).». 

4.2.2 Η γνωστοποίηση της εν λόγω συγκέντρωσης έγινε 
την 27 Νοεμβρίου 1996 (το σχετικό παράβολο κατετέθη 
στις 3 Δεκεμβρίου 1996), ενώ η υπογραφή του σχετικού 
προσυμφώνου έγινε την 16 Δεκεμβρίου 1996 (βλ. ανω¬ 
τέρω παράγρ. 2.2). Κατά συνέπεια η γνωστοποίηση έγινε 
εμπρόθεσμα. 

4.2.3 Δεδομένου ότι το μερίδιο αγοράς του προϊόντος που 
αφορά η υπό κρίση συγκέντρωση, δηλ. της ανθρακικής 
σόδας, υπερβαίνει το 25% και συγκεκριμένα, το συνολικό 
μερίδιο στη συγκεκριμένη αγορά των επιχειρήσεων που 
συμμετέχουν στη συγκέντρωση ανέρχεται σε 87% (1995) 
ενώ, όσον αφορά τον κύκλο εργασιών,σε παγκόσμιο επί¬ 
πεδο αυτός υπερβαίνει το 50 εκατ. ΕΟϋ, αλλά σε εθνικό 
επίπεδο καμμία από τις επιχειρήσεις που συμμετέχουν 
στη συγκέντρωση δεν υπερβαίνει το όριο των 5 εκατ. 
ΕΟυ, έπεται ότι η υπό κρίση υπόθεση υπάγεται στις διατά¬ 
ξεις του άρθρου 4β του ν. 703/77 μόνο λόγω ικανοπσιή- 
σεως του κριτηρίου του μεριδίου αγοράς. 

4.3.1 Σύμφωνα με το άρθρο 4γ παρ. 1 και 2 του ν. 703/ 
77: 

«1. Με απόφαση της Επιτροπής Ανταγωνισμού απαγο¬ 
ρεύεται κάθε συγκέντρωση επιχειρήσεων, που υπόκειται 
σε προηγούμενη γνωστοποίηση και η οποία μπορεί να πε¬ 
ριορίσει σημαντικά τον ανταγωνισμό στην εθνική αγορά ... 
ιδίως με τη δημιουργία ή ενίσχυση δεσπόζουσας θέσης. 

2. Για την εκτίμηση της δυνατότητας μιας συγκέντρω¬ 
σης να περιορίσει σημαντικά τον ανταγωνισμό υπό την έν¬ 
νοια της παρ. 1 του παρόντος άρθρου λαμβάνονται υπόψη 
ιδιαίτερα η διάρθρωση όλων των σχετικών αγορών, ο 
πραγματικός ή δυνητικός ανταγωνισμός εκ μέρους επιχει¬ 


ρήσεων εγκατεστημένων εντός ή εκτός Ελλάδος, η 
ύπαρξη νομικών ή πραγματικών εμποδίων εισόδου στην 
αγορά, η θέση των ενδιαφερόμενων επιχειρήσεων στην 
αγορά και η χρηματοδοτική και οικονομική δύναμή τους, οι 
δυνατότητες επιλογής των προμηθευτών και των χρηστών 
από τις επιχειρήσεις και από άλλες ανταγωνιστικές ή δυ¬ 
νητικά ανταγωνιστικές επιχειρήσεις, η πρόσβασή τους 
στις πηγές εφοδιασμού ή στις αγορές διάθεσης των προ¬ 
ϊόντων, η εξέλιξη της προσφοράς και της ζήτησης των οι¬ 
κείων αγαθών και υπηρεσιών, τα συμφέροντα των ενδιά¬ 
μεσων και τελικών καταναλωτών και η συμβολή στην εξέ¬ 
λιξη της τεχνικής και οικονομικής προόδου, υπό τον όρο 
ότι η εξέλιξη αυτή είναι προς το συμφέρον των καταναλω¬ 
τών και δεν αποτελεί εμπόδιο για τον ανταγωνισμό». 

4.3.2 Όπως έχει ήδη κριθεί από την Επιτροπή Ανταγω¬ 
νισμού, μια επιχείρηση βρίσκεται σε δεσπόζουσα θέση 
όταν έχει τη δύναμη της ανεξάρτητης συμπεριφοράς και 
αυτή η ανεξαρτησία της επιτρέπει να ενεργεί χωρίς να 
υπολογίζει τους ανταγωνιστές της, τους αγοραστές των 
προϊόντων ή των υπηρεσιών της ή τους προμηθευτές της. 
Η δεσπόζουσα θέση προϋποθέτει ένα σημαντικό μερίδιο 
αγοράς, επί πλέον όμως αυτού, προϋποθέτει την συν¬ 
δρομή πραγματικής δυνατότητος μονομερούς επηρεα- 
σμού των όρων αυτής της αγοράς. Η δυνατότητα αυτή 
προσδιορίζεται από πολλούς παράγοντες, όπως λ.χ. το 
μερίδιο αγοράς της κρινόμενης επιχειρήσεως, η ύπαρξη 
άλλων ανταγωνιστών επί της αγοράς και το μερίδιο που 
κάθε ένας από αυτούς έχει στην αγορά αυτή (πραγματικός 
ανταγωνισμός), οι δυνατότητες εισόδου στην αγορά νέων 
ανταγωνιστών (δυνητικός ανταγωνισμός), δυνατότητες 
που κρίνονται -μεταξύ άλλων- και επί τη βάσει της υπάρ- 
ξεως ή η νομικών ή πραγματικών εμποδίων εισόδου στην 
αγορά, των οικονομικών δυνατοτήτων, της τεχνογνωσίας, 
των γνώσεων της τοπικής αγοράς, της δυνατότητας δη¬ 
μιουργίας δικτύου διανομής, του μεταφορικού κόστους 
κ.λπ. 

4.3.3 Το μερίδιο των επιχειρήσεων που συμμετέχουν 
στην υπό κρίση συγκέντρωση αποτελεί, στατικά κρινό- 
μενο, μια ισχυρή ένδειξη δεσπόζουσας θέσης στην εθνική 
αγορά. Γ ενικά, στις περισσότερες περιπτώσεις, αυτό θα 
είχε σημαντικές αρνητικές επιπτώσεις στον ανταγωνισμό. 
Εν τούτοις στην κρινόμενη περίπτωση η πλειοψηφία της 
Επιτροπής Ανταγωνισμού (5 μέλη) κρίνει, επί τη βάσει των 
προσκομισθέντων από την γνωστοποιήσοσα εταιρία στοι¬ 
χείων, του περιεχομένου της καταθέσεως του ενώπιόν 
της εξέτασθέντος μάρτυρος ως και των στοιχείων του φα¬ 
κέλου, αλλά και λόγω των ιδιαίτερων συνθηκών, χαρακτη¬ 
ριστικών και παραγόντων που επικρατούν ή που επηρεά¬ 
ζουν την αγορά της ανθρακικής σόδας, ότι δεν υπάρχει δε¬ 
σπόζουσα θέση της δΟίΥΆΥ στη σχετική αγορά της αν¬ 
θρακικής σόδας, ούτε ότι με την υπό κρίση συγκέντρωση 
θα υπάρξει σημαντικός περιορισμός του ανταγωνισμού 
στη σχετική αγορά της ανθρακικής σόδας. 

Ειδικότερα: 

1. Η ανθρακική σόδα είναι προϊόν ομοιογενές ως προς 
τη φύση και τα χαρακτηριστικά του, ανεξάρτητα από τον 
τόπο προέλευσης και τον τρόπο παραγωγής του, αποτελεί 
δηλ. «εμπόρευμα» (οοΓππτοάίΐγ) με τη γενική έννοια του 
όρου, και δεν υπάρχουν ειδικές προτιμήσεις μεταξύ των 
χρηστών (βιομηχανικών επιχειρήσεων) επειδή το εν λόγω 
προϊόν χρησιμοποιείται ως έχει ως πρώτη ύλη σε ορισμέ¬ 
νες παραγωγικές διαδικασίες (υαλουργία, εξόρυξη μπετο- 
νίτη, παρασκευή απορρυπαντικών και μεταλλουργία), 

2. Τα διπλώματα ευρεσιτεχνίας στην παραγωγή ανθρα¬ 
κικής οόδας έχουν λήξει και η σχετική τεχνογνωσία είναι 
ευρέως διαδεδομένη. 

3. Το κόστος μεταφοράς του προϊόντος είναι σχετικά 
χαμηλό και δεν αποτελεί σημαντικό παράγοντα στη δια¬ 
μόρφωση της τελικής τιμής του. Τούτο, εξ άλλου, προκύ¬ 
πτει από το υψηλό μερίδιο αγοράς η εταιρία 301_νΑΥ έχει 
στην εθνική αγορά ανθρακικής σόδας, καίτοι το προϊόν 
της μεταφέρεται από την Ιταλία και Ισπανία, σε σύγκριση 
με τα χαμηλά μερίδια αγοράς των υπολοίπων σνταγωνι- 
στριών της καίτοι τα προϊόντα τους διανούουν σημαντικά 
μικρότερη απόσταση για να φθάσουν στην Ελληνική 
αγορά. 

4. Οι χρήστες ανθρακικής σόδας στη σχετική αγορά εί¬ 
ναι λίγες μεγάλες επιχειρήσεις οι οποίες προβαίνουν σε 
μαζικές αγορές, επιλέγοντας τον προμηθευτή τους με αυ¬ 
στηρά οικονομικά κριτήρια, συνάπτοντας συνήθως ετή¬ 
σιες συμβάσεις. 

5. Επομένως, η διαφήμιση και τα δίκτυα διανομής δεν 
παίζουν κανένα ρόλο στη συγκεκριμένη αγορά. 

6. Το συγκεκριμένο προϊόν παράγεται σε πολλές χώρες 
του κόσμου. Στην Ευρωπαϊκή Ένωση παράγεται εκτός 
από την 50Ι_νΑΥ και από τις εταιρείς ΙΟΙ, ΒΗΟΝΕ ΡΟϋ- 
Ι_ΕΝΟ, ΑΚΖΟ, ΜΑΤΤΗΕ3 &\ΥΕΒΕΒ και0ΗΕΜΙ30ΗΕ ΡΑΒ- 
ΗΙΚ ΚΑΙΚ. 

7. Στην ως άνω αγορά δεν υπάρχουν εμπόδια στη διακί¬ 
νηση του προϊόντος. Ιδιαίτερα, η «φυσική» ανθρακική 
σόδα που παράγεται στην Αμερική είναι φθηνότερη της 
ευρωπαϊκής χημικής ανθρακικής σόδας και έτσι ο υπερα¬ 
τλαντικός ανταγωνισμός είναι ισχυρός, τόσο μάλιστα που η 
Επιτροπή των Ε.Κ. είχε εφαρμόσει στο παρελθόν μέτρα 
αντιντάμπινγκ στις εισαγωγές «φυσικής» ανθρακικής σό¬ 
δας από τις Η ,Π.Α (XX Έκθεση Ανταγωνισμού της Επιτρο¬ 
πής των ΕΚ, 1990 σελ.94). 

8. Ούτε στην εθνική αγορά υφίστανται εμπόδια στη δια¬ 
κίνηση του προϊόντος. Τα μέτρα αντιντάμπινγκ κατά των 
εισαγωγών ανθρακικής σόδας από τις Ην. Πολιτείες έχουν 
καταργηθεί σπό το Σεπτέμβριο του 1990, ενώ οι εισαγω¬ 
γές από Τουρκία αλλά και από τις πρώην ανατολικές χώ¬ 
ρες και συγκεκριμένα από Ρουμανία (2 εργοστάσια), Ου¬ 
κρανία και Πολωνία, μπορούν σήμερα να πραγματοποιη¬ 
θούν ευκολότερα. 

9. Η ελληνική αγορά ανθρακικής σόδας είναι πολύ μικρή 
(1,3% της αγοράς της Ευρωπαϊκής Ένωσης και 0,25% της 
διεθνούς αγοράς) και θα μπορούσε να είναι σχετικά εύ¬ 
κολο για τις παραγωγικές επιχειρήσεις του εξωτερικού να 
εισέλθουν άμεσα στην αγορά αυτή και να καταλάβουν ση¬ 
μαντικό ποσοστό χωρίς ν’ αυξήσουν σημαντικά την παρα¬ 
γωγή τους. Το γεγονός ότι οι μεγάλοι κσι ισχυροί ευρω- 
παίοι παραγωγοί δεν έχουν παρουσία στην ελληνική αγορά 
τουλάχιστον την τελευταία τριετία οφείλεται, κατά την 
κρίση της Επιτροπής, στο χαμηλό επίπεδο τιμών που έχει 
διαμορφωθεί στην αγορά. 

10. Από τα παραπάνω συνάγεται ότι ο πραγματικός αλλά 
και ο δυνητικός ανταγωνισμός στην ελληνική αγορά αν¬ 
θρακικής σόδας είναι υπαρκτός και ότι το υψηλό μερίδο 
αγοράς της 30ΕΝ/ΑΥ δεν οφείλεται σε έλλειψη εναλλακτι¬ 
κών επιλογών από μέρους των αγοραστών αλλά σε άλλους 
λόγους όπως στην οικονομική ισχύ και τους ευνοϊκότε¬ 
ρους όρους πώλησης της 30ΕνΑΥ (που είναι, ακριβώς, το 
αποτέλεσμα έντονου ανταγωνισμού) στην συνέπεια της 
στις παραδόσεις. Τούτο, άλλωστε, επιβεβαιώνεται από 
την έντονη διακύμανση των μεριδίων των επιχειρήσεων 


που δραστηριοποιούνται στην ελληνική αγορά ανθρακικής 
σόδας και κυρίως της 80Ι_νΑΥ. Χαρακτηριστικό είναι ότι 
από πελάτες της 50ΐνΑΥ στην Ελλάδα, παρασχέθηκαν 
στην Επιτροπή Ανταγωνισμού πληροφορίες περί του ότι η 
30ϋΙ δεν βρίσκεται σε καλή κατάσταση με αποτέλεσμα να 
μην μπορούν οι πελάτες της να βασισθούν σε παραγγελίες 
προς αυτήν, καθώς και περί του ότι η 3001 είναι σήμερα 
πιο ακριβή από τη 30ΕΝ/ΑΥ και ότι, για τους λόγους αυ¬ 
τούς, έπαυσαν να προμηθεύονται ανθρακική σόδα από τη 
βουλγαρική εταιρία. Κατά την άποψη των πελατών αυτών, 
η εξαγορά της 3001 από τη 501Λ/ΑΥ θα έχει σαν αποτέλε¬ 
σμα την καλύτερη λειτουργία των παραγωγικών μονάδων 
της 5001, την παραγωγή προϊόντος καλύτερης ποιότητας 
και με χαμηλότερο κόστος προς όφελος των ελλήνων αγο¬ 
ραστών. 

11. Εξάλλου, η εξάλειψη της 3001 ως ανταγωνιστή της 
50Ι_νΑΥ στην ελληνική αγορά δεν αναμένεται να περιορί¬ 
σει τις εναλλακτικές λύσεις των επιχειρήσεων που χρησι¬ 
μοποιούν ανθρακική σόδα, δεδομένης της ύπαρξης άλλων 
επιχειρήσεων στη γενικότερη περιοχή, όπως στην Τουρ¬ 
κία, στη Ρουμανία (2 εργοστάσια) στην Ουκρανία (Κρι¬ 
μαία) και στην Πολωνία, αλλά και των λοιπών δυτικοευρω¬ 
παϊκών επιχειρήσεων, καθώς και των υπερατλαντικών επι¬ 
χειρήσεων. 

Κατά την άποψη όμως δύο (2) μελών της Επιτροπής, ' 
υφίστσται δεσπόζουσα θέση της 30Ι_νΑΥ στη σχετική 
αγορά, η οποία με την εξαγορά της 8001 θα ενισχυθεί. Ο 
δυνητικός ανταγωνισμός θεωρείται ότι δεν είναι ισχυρός 
δεδομένου ότι: α) Η τιμή διάθεσης των προϊόντων της 
301_νΑΥ στην Ελλάδα είναι η χαμηλότερη στην Ευρώπη, 
αρκετά μακριά μάλιστα από την τιμή στην οποία μπορούν 
να προσφέρουν οι άλλες επιχειρήσεις του κλάδου αυτού 
και β) Το ποσοστό συμμετοχής του κόστους μεταφοράς 
στη διαμόρφωση τελικής τιμής των σχετικών προϊόντων 
είναι τουλάχιστον 10% και αυξομειώνεται ανάλογα με την 
άπόσταση. Απομένει να εξετασθεί η συγκεκριμένη εξα¬ 
γορά υπό το πρίσμα της εξυγιαντικής συγκέντρωσης. Οι 
προϋποθέσεις επιτρεπτού μίας τέτοιας συγκέντρωσης 
σύμφωνα με τα κριτήρια στο κοινοτικό επίπεδο είναι οι 
ακόλουθες: (ί) Η εξαγοραζόμενη επιχείρηση πρόκειται να 
εξαφανισθεί στο άμεσο μέλλον από την αγορά, αν δεν 
αποκτηθεί από την εξσγοράζουσα, (ϋ) Το μερίδιο αγοράς 
της εξαγοραζόμενης θα μεταβεί, ούτως ή άλλως σ' αυτήν 
που την αποκτά, (III) Η αποκτώμενη επιχείρηση αποκλείε¬ 
ται να εξαγοραστεί από άλλη επιχείρηση, οπότε οι συνέ¬ 
πειες ως προς τον ανταγωνισμό θα ήταν επουσιώδεις. 
Όταν πληρούνται σωρρευτικές οι ανωτέρω προϋποθέσεις 
δεν θεωρείται ότι η συγκέντρωση, η οποία κανονικά μπο¬ 
ρούσε να οδηγήσει στη δημιουργία ή ενίσχυση δεσπόζου¬ 
σας θέσης, προκαλεί αυτό το αποτέλεσμα. Στην κρινό- 
μενη υπόθεση, ακόμα και αν ήθελε θεωρηθεί ότι η εξαγο¬ 
ραζόμενη επιχείρηση θα εξαφανίζετο σε σύντομο χρονικό 
διάστημα απάτην αγορά αν δεν πραγματοποιείτο η συγκέ¬ 
ντρωση, δεν συντρέχουν οι υπόλοιπες δύο προϋποθέσεις. 
Και συγκεκριμένα από την ακροαματική διαδικασία προέ- 
κυψε ότι το μερίδιο της 5001 δεν θα προσαύξανε το μερί¬ 
διο της 501_νΑΥ, επί πλέον δεν υφίσταται και άλλος υπο¬ 
ψήφιος αγοραστής. Εν όψει των ανωτέρω κρίνεται ότι δεν 
συντρέχουν οι προϋποθέσεις της εξυγιαντικής συγκέ¬ 
ντρωσης και τα ανωτέρω δύο μέλη της Επιτροπής θεω¬ 
ρούν ότι η Επιτροπή θα έπρεπε, με τα κριτήρια που προ- 
βλέπονται από το νόμο, να απαγορεύσει τη συγκέντρωση 

και ότι τα επιχειρήματα που προβάλλουν οι αιτούντες θα 
μπορούσαν να ληφθούν υπόψη μόνον στα πλαίσια έκδο¬ 
σης Υπουργικής Απόφασης κατ’ άρθρο 4γ εδ. 3 του ν. 
703/77, όπως ισχύει. 

Με βάση τα παραπάνω κρίνεται κατά πλειοψηφϊα ότι η 
απόκτηση του ελέγχου της 3001 άπό την 501Λ/ΑΥ αναμέ¬ 
νεται μεν να ενισχύσει την ήδη σημαντική θέση που η εξα- 
γοράζουσα εταιρία κατέχει, δεν πρόκειται όμως να έχει ως 
αποτέλεσμα τον σημαντικό περιορισμό του ανταγωνισμού 
στην σχετική αγορά της ανθρακικής σόδας. 

Για τους Λόγους αυτούς 

Η Επιτροπή Ανταγωνισμού διαπιστώνει, κατά πλειοψη- 
φϊα, ότι δεν συντρέχει λόγος απαγόρευσης της συγκέ¬ 
ντρωσης των εταιρειών 30Ι_\/ΑΥ 3.Α. και 3001 ΡΙΌ, που 
γνωστοποιήθηκε την 27.11.1996. 

Η απόφαση εκδόθηκε την 27 Φεβρουάριου 1997 
Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΕΥΑΓΓΕΛΟΣ ΠΕΡΑΚΗΣ 

- * - 

ΑΠΟΦΑΣΗ ΑΡΙΘ. 56/1997 (4) 

Αίτηση χορήγησης άδειας παρέκκλισης, βάσει του άρθρου 
4ε παρ. 3 του ν. 703/77, όπως ισχύει, με την οποία ζη¬ 
τείται να πραγματοποιηθεί η συγκέντρωση των εται¬ 
ριών 301_\/ΑΥ 3-Α. & 3001 ΡΙ_0 πριν τη λήψη οριστικής 
απόφασης της Επιτροπής Ανταγωνισμού. 

Η ΕΠΙΤΡΟΠΗ ΑΝΤΑΓΩΝΙΣΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 24η Ιανουάριου 1997, ημέρα Πα¬ 
ρασκευή και ώρα 11.30, μετην εξής σύνθεση: 

Πρόεδρος: Ευάγγελος Περάκης, κωλυομένου του Προ¬ 
έδρου Κωνσταντίνου Λασσαδού. 

Μέλη: Νικόλαος Σακελλαρόπουλος. 

Βλ. Ασημακόπουλος. 

Παναγιώτης Μαντζουράνης, κωλυομένου του τακτικού 
Χαρίλαου Χάρακα. 

Ανδρέας Κίτσος, κωλυομένου του τακτικού Κωνσταντί¬ 
νου Ηλιόπουλου, 

Ηλίας Σουφλερός κωλυομένου του τακτικού Δημητρίου 
Τζουγανάτου, 

Ιωάννης Κατσουλάκος. 

Γραμματέας: Αλεξάνδρα - Μαρία Ταραμπ'ικου. 

Τα λοιπά τακτικά και αναπληρωματικά μέλη, καίτοι προ- 
σκληθέντα δενπροσήλθαν λόγω κωλύματος. 

θέμα της Συνεδριάσεως ήταν ηαπό 2 Ιανουάριου 1997 
αίτηση χορήγησης άδειας παρέκκλισης, βάσει του άρθρου 
4ε παρ. 3 ν. 703/77, όπως ισχύει, μετην οποία ζητείται να 
πραγματοποιηθεί ησυγκέντρωση των εταιριών 301_νΑΥ 
3.Α. και 3001 ΡΙΧ πριν τη λήψη οριστικής απόφασης της 
Επιτροπής. 

Στη συνεδρίαση παρέστη η αιτούσα εταιρεία δια των 
πληρεξουσίων της δικηγόρων, Αθανασίου Σαφαρή και 
Όλγας Παπαδόγιαννη. 

Στην αρχή της Συνεδριάσεως το λόγο έλαβε η Γενική Ει- 
σηγήτρια Σ. Καμπερίδου, η οποία ανέπτυξε την εισήγηση 
της Γρσμματείας και γραπτή εισήγηση της Γραμματείας 
επί της υποθέσεως και κατέληξε προτείνοντα (α) να γίνει 
αποδεκτή η αίτηση χορήγησης άδειας παρέκλισης και (β) 
να απαγορευθεί η άμεση ή έμμεση σύμπραξη στην Ελλάδα 


των δύο συγκεντροΟμενων επιχειρήσεων μέχρις ότου εκ- 
δοθεί η οριστική απόφαση της Επιτροπής. 

Στη συνέχει το λόγο έλαβαν οι πλερεξούσιοι δικηγόροι 
της αιτούσης, οι οποίοι ανέπτυξαν την αίτηση, ζήτησαν 
την παραδοχή της και την εξέταση του μάρτυρος Εμμα¬ 
νουήλ Καλογερόπουλου, Γ ενικού Διευθυντή της εταιρείας 
30ΕΝ/ΑΥ ΧΗΜΙΚΑ Α.Ε., η οποία και έγινε. Ύστερα υπο¬ 
βλήθηκαν από τα μέλη της Επιτροπής ερωτήσεις προς 
τους πληρεξούσιους δικηγόρους και τον μάρτυρα. Ο Πρό¬ 
εδρος της Επιτροπής έδωσε προθεσμία, μέχρι τις 27 Ια¬ 
νουάριου 1997, στην αιτούσα για να προσκομίσει υπό¬ 
μνημα. 

Η Επιτροπή Ανταγωνισμού συνήλθε σε Διάσκεψη την 
31η Ιανουάριου 1997, ημέρα Παρασκευή και ώρα 10.30 
π.μ., η οποία συνεχίσθηκε την 24η Φεβρουάριου 1997, 
ημέρα Δευτέρα και ώρα 12.30 μ.μ., στην αίθουσα 611 του 
Υπουργείου Ανάπτυξης (Γ.Γ. Εμπορίου), κατά την οποία, 
αφού έλαβε υπ’ όψη της τα στοιχεία του φακέλλου, την Ει¬ 
σήγηση της Γ ραμματείας, τις απόψεις που διατύπωσε, εγ¬ 
γράφους και προφορικώς, η αιτούσα και ο μάρτυρας αυτής 
κατά την συζήτηση της υποθέσεως, καθώς επίσης και το 
υποβληθέν υπόμνημα, 

ΣΚΕΦΘΗΚΕ ΩΣ ΕΞΗΣ: 

Κατά τις διατάξεις του αρ. 4ε του ν. 703/77, όπως 
ισχύει μετά τις διατάξεις του άρθρου 2 του ν. 1934/1991 
και 2 παρ. 6 του ν. 2296/1995, 

«1. Με την επιφύλαξη των διατάξεων των παρ. 2 και 3 
του παρόντος άρθρου απαγορεύεται η πραγματοποίηση 
της συγκέντρωσης μέχρι την έκδοση μιας από τις αποφά¬ 
σεις που πρσβλέπονται στο άρθρο 4δ παρ. 2,3,4, 5,6 και 
7. Η παραπάνω απαγόρευση ισχύει και γις τις συγκεντρώ¬ 
σει που ενώ έπρεπε, γεν γνωστοποιήθηκαν σύμφωνα με 
το άρθρο 4β παρ. 1. Σε περίπτωση παράβασης της απαγό¬ 
ρευσης αυτής η Επιτροπή Ανταγωνισμού επιβάλλει πρό¬ 
στιμο ύψους μέχρι δέκα πέντε τοις εκατό (15%) του συνο¬ 
λικού κύκλου εργασιών των συμμετεχουσών επιχειρήσεων 
όπως αυτός ορίζεται στο άρθρο 4στ. 

2 . 

3 Η Επιτροπή Ανταγωνισμού μπορεί, ύστερα από αί¬ 
τηση, να επιτρέψει παρέκκλιση από τις υποχρεώσεις, που 
αναφέρονται στις παρ. 1 και 2 του παρόντος άρθρου προ- 
κειμένου να αποφευχθούν σοβαρές ζημιές σε βάρος μιας 
ή περισσότερων επιχειρήσεων τις οποίες αφορά η πράξη 
συγκέντρωσης, ή σε βάρος τρίτου. Η απόφαση που επι¬ 
τρέπει την παρέκκλιση μπορεί να συνοδεύεται από όρους 
και υποχρεώσεις που σκοπό έχουν να εξασφαλίζουν συν¬ 
θήκες αποτελεσματικού ανταγωνισμού και να αποτρέ¬ 
ψουν καταστάσεις που θα μπορούσαν να δυσχεράνόυν 
την εκτέλεση τυχόν απαγορευτικής οριστικής απόφασης. 
Η άδεια παρέκκλισης μπορεί να ζητείται και να παρέχεται 
οποτεδήποτε είτε πριν από τη γνωστοποίηση είτε μετά τη 
συναλλαγή. Η απόφαση, που επιτρέπει την παρέκκλιση 
μπορεί να ανακληθεί από την Επιτροπή Ανταγωνισμού, αν 
συντρέχει κάποιος από τους λόγους που αναφέρονται στο 
άρθρο 4δ παρ. 10». 

Δεδομένου, όμως, ότι δια της 55/1997 αποφάσεως της 
Επιτροπής Ανταγωνισμού κρίθηκε κατά πλειοψηφϊα, ότι η 
από 27.11.1996 γνωστοποιηθείσα συγκέντρωση μεταξύ 
των εταιριών δοίνθγ και 5οάί είναι συμβατή με τις διατά¬ 
ξεις του ν. 703/77, όπως ισχύει, η υπό κρίση αίτηση δέον 
ν' απορριιρθεί ελλείψει εννόμου συμφέροντος της αιτού- 
σης. 

Για τους Λόγους αυτούς 
Απορρίπτει την από 2 Ιανουάριου 1997 αίτηση. 

Η απόφαση εκδόθηκε την 27 Φεβρουάριου 1997 
Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΕΥΑΓΓΕΛΟΣ ΠΕΡΑΚΗΣ 
-*- 

ΑΠΟΦΑΣΗ ΑΡΙΘ. 57/97 (5) 

Η από 18.10.1988 καταγγελία της επιχείρησης με την 
επωνυμία ΑΦΟΙ ΤΑΝΙΣΚΙΔΗ Α.Ε., που εδρεύει στη 
Χαλκίδα Εύβοιας, κατό των εταιριών ΕΛΛΗΝΙΚΗ ΑΡ- 
ΤΟΒΙΟΜΗΧΑΝ1ΚΑ ΕϋΤΕ Α.Ε. & ΕΛΛΗΝΙΚΗ ΕΤΑΙΡΙΑ 
ΜΠΙΣΚΟΤΩΝ ΑΒΕΕ . 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΤΜΗΜΑ Α' 

Συνεδρίασε με τετραμελή σύνθεση, σύμφωνα με τις υπ’ 
αριθμ. 1/1995 και 28/1996 αποφάσεις της, στην αίθουσα 
611 του Υπουργείου Ανάπτυξης (τέως Εμπορίου) την 24η 
Οκτωβρίου 1996, ημέρα Πέμπτη και ώρα 10.30 π.μ. με 
την εξής σύνθεση: 

Προεδρεύων: Μιχαήλ Φράγκος, κωλυομένου του Νικο¬ 
λάου Σακελλαρόπουλου, 

Μέλη: Ανδρέας Κίτσος, κωλυομένου του τακτικού Κων¬ 
σταντίνου Ηλιόπουλου. 

Γεώργιος Τριανταφυλλάκης, κωλυομένου του τακτικού 
Λεωνίδα Νικολούζου, 

Ηλίας Σουφλερός, κωλυομένου του τακτικού Δημητρίου 
Τζουγανάτου. 

Γραμματέας: Απόστολος Ντάφλος, αναπληρωτής, κω¬ 
λυόμενης της τακτικής Αλεξάνδρας - Μαρίας Ταραμπί- 
κου. 

θέμα της συνεδρίασης η από 18.10.1988 καταγγελία 
της επιχείρησης με την επωνυμία ΑΦΟΙ ΤΑΝΙΣΚΙΔΗ Α.Ε., 
που εδρεύει στην Χαλκίδα Εύβοιας, κατά των εταιρειών 
ΕΛΛΗΝΙΚΗ ΑΡΤΟΒΙΟΜΗΧΑΝΙΑ ΕϋΤΕ Α.Ε., που εδρεύει 
στο Πικέρμι Αττικής, και ΕΛΛΗΝΙΚΗ ΕΤΑΙΡΙΑ ΜΠΙΣΚΟ¬ 
ΤΩΝ ΑΒΕΕ, που εδρεύει στο Μαρούσι Αττικής. 

Στη συνεδρίαση παρέστησαν: (ί) η εταιρεία ΕΛΛΗΝΙΚΗ 
ΑΡΤΟΒΙΟΜΗΧΑΝΙΑ ΕϋΤΕ Α.Ε., δια του πληρεξούσιου δι¬ 
κηγόρου της Ψάρρα Αλκιβιάδη, (ϋ) η εταιρεία ΕΛΛΗΝΙΚΗΣ 
ΕΤΑΙΡΙΑ ΜΠΙΣΚΟΤΩΝ ΑΒΕΕ, δια του πληρεξούσιου δικη¬ 
γόρου της Λαμπρόπουλου Σωκράτη, και (ίϋ) εκ μέρους της 
καταγγέλουσας ο Τανισκίδης Ελευθέριος. 

Στην αρχή της συζητήοεως έλαβε το λόγο η Γενική Ει- 
σηγήτρια της Γραμματείας της Επιτροπής η οποία ανέ¬ 
πτυξε την εισήγηση της Υπηρεσίας και πρότεινε: (I) Να 
απορριφθεί η καταγγελία ως αβάσιμη και μη εμπίπτσυσα 
στα άρθρα 1 παρ. 1 και 2 του Ν. 703/77, (ϋ) Να επιβληθεί 
πρόστιμο για παράλειψη γνωστοποίησης της πραγματο- 
ποιηθείσας συγχώνευσης μεταξύ των εταιρειών ΕΛΛΗ¬ 
ΝΙΚΗ ΑΡΤΟΒΙΟΜΗΧΑΝΙΑ ΕϋΤΕ ΑΕ και ΕΛΛΗΝΙΚΗ ΕΤΑΙ¬ 
ΡΙΑ ΜΠΙΣΚΟΤΩΝ ΑΒΕΕ στις εν λόγω εταιρίες σύμφωνα 
με το άρθρο 21 παράγραφος 2 εδάφ. β του Ν. 703/77, 
όπως ίσχυε κατά την επίμαχη περίοδο, και (ίϋ) Να επιβλη¬ 
θεί στη ΕΛΛΗΝΙΚΗ ΑΡΤΟΒΙΟΜΗΧΑΝΙΑ ΕϋΤΕ ΑΕ και 
στην ΕΛΛΗΝΙΚΗ ΕΤΑΙΡΙΑ ΜΠΙΣΚΟΤΩΝ ΑΒΕΕ, σύμφωνα 
με το άρθρο 9 παράγρ. 1 εδάφ. ε για παράβαση του άρ¬ 
θρου 2 εδ. α του ν. 703/77, όπως ίσχυε πριν τις τροποποι¬ 
ήσεις με τους νόμους 1934/91 και 2000/91. 


Στη συνέχεια έλαβαν το λόγο τόσο η καταγγέλουσα όσο 
και οι καθείς η καταγγελία, ανέπτυξαν τις απόψεις τους 
και έδωσαν τις πληροφορίες και τις διευκρινίσεις που ζή¬ 
τησαν ο Προεδρεύων και τα μέλη της Επιτροπής που έλα¬ 
βαν το λόγο και η μεν πρώτη ζήτησε την αποδοχή της κα¬ 
ταγγελίας η δε δεύτερη την απόρριψή της αναφερόμενοι 
όλοι στα υπομνήματά τους που θα κατέθεταν. Εδόθη δε 
προθεσμία, μέχρι τις 1.11.1996, στα ενδιαφερόμενο μέρη 
για να προσκομίσουν τα υπομνήματά τους. 

Η Επιτροπή Ανταγωνισμού (Τμήμα Α') συνήλθε σε διά¬ 
σκεψη την 25.11.96, την οποία συνέχισε την 6.12.1996, 
την 30.12.1996 και την 24.1.1997. στην αίθουσα 611 του 
Υπουργείου Ανάπτυξης (Γ.Γ. Εμπορίου), κατά την οποία, 
αφού έλαβε υπόψη της τα στοιχεία του φακέλου, την ει¬ 
σήγηση της Γραμματείας της Επιτροπής Ανταγωνισμού, 
τις απόψεις που διατύπωσαν, εγγράφως και προφορικώς, 
τα ενδιαφερόμενο μέρη κατά τη συζήτηση της υποθέ- 
σεως την 24.10.1996, καθώς επίσης και τα υπομνήματα 
τα οποία αυτά υπέβαλαν, 

Σκέφθηκε ως εξής 

Με την από 18.10,1988 αναφορά της, η Ανώνυμη Εται¬ 
ρία ΑΦΟΙ ΤΑΝΙΣΚΙΔΗ, η οποία αναφορά διαβιβάστηκε 
στην Επιτροπή από την Δ/νση Εμπορίου Νομαρχίας Εύ¬ 
βοιας με το αριθ. θ 4476/24.2.89 έγγραφό της, κατά των 
Ανωνύμων Εταιριών ΕΛΛΗΝΙΚΗ ΑΡΤΟΒΙΟΜΗΧΑΝΙΑ 
ΕίΙΤΕ Α.Ε. και ΕΛΛΗΝΙΚΗ ΕΤΑΙΡΙΑ ΜΠΙΣΚΟΤΩΝ ΑΒΕΕ, 
για άρνηση πώλησης των προϊόντων τους. 

Σύμφωνα με την εν λόγω αναφορά η καταγγέλουσα, η 
οποία δραστηριοποιείται στον τομέα του χονδρικού εμπο¬ 
ρίου, συνεργαζόταν επί ένα χρόνο με την πρώτη των κα¬ 
ταγγελλόμενων και προμηθευόταν τα προϊόντα της απ’ 
ευθείας από το εργοστάσιό της. Από τις αρχές όμως Σε¬ 
πτεμβρίου του 1988 η προμηθεύτρια Εταιρία σταμάτησε 
να εκτελεί τις παραγγελίες της καταγγέλουσας και με το 
από 13.9.88 ΤΕΛΕΞ την ενημέρωσε ότι τα προϊόντα παρα¬ 
γωγής της θα πωλούνται κατ' αποκλειστικότητα από την 
ΕΛΛΗΝΙΚΗ ΕΤΑΙΡΙΑ ΜΠΙΣΚΟΤΩΝ ΑΒΕΕ, δεύτερης των 
καταγγελομένων. Στην συνέχεια, επειδή, η ΕΛΛΗΝΙΚΗ 
ΕΤΑΙΡΙΑ ΜΠΙΣΚΟΤΩΝ ΑΒΕΕ αρνήθηκε την απ’ ευθείας 
πώληση, απευθύνθηκε καθ' υπόδειξη της εταιρίας ΕΛΛΗ¬ 
ΝΙΚΗ ΑΡΤΟΒΙΟΜΗΧΑΝΙΑ ΕϋΤΕ Α.Ε. στον αντιπρόσωπό 
της Μιχαηλίδη από τον οποίο προμηθεύτηκε προϊόντα 
αξίας 89.000 δρχ. με συνολική επιβάρυνση 21% επί των 
τιμών αγοράς από την εταιρία ΕΛΛΗΝΙΚΗ ΑΡΤΟΒΙΟΜΗ¬ 
ΧΑΝΙΑ ΕϋΤΕ Α.Ε. 

Σύμφωνα πάντα με την καταγγελία η συμπεριφορά των 
εν λόγω εταιριών είχε σαν αποτέλεσμα την άνιση μεταχεί¬ 
ριση μεταξύ των πελατών της, δεδομένου ότι, άλλος 
έμπορος και συγκεκριμένα ο Καπασός, του οποίου η έδρα 
της επιχείρησης είναι στην Αθήνα, μπορεί να διαθέτει 
προϊόντα της εταιρίας ΕΛΛΗΝΙΚΗ ΑΡΤΟΒΙΟΜΗΧΑΝΙΑ 
ΕίΙΤΕ Α.Ε. στην πόλη της Χαλκίδας σε τιμές ίδιες με αυ¬ 
τές που η καταγγέλουσα αγοράζει από τον αντιπρόσωπο 
της εταιρείας ΕΛΛΗΝΙΚΗ ΑΡΤΟΒΙΟΜΗΧΑΝΙΑ ΕίΙΤΕ Α.Ε. 

Με την αναφορά αυτή η καταγγέλουσα ζητεί την άμεση 
παρέμβαση της Επιτροπής και την λήψη μέτρων αποκατά¬ 
στασης στην Προηγούμενη κατάσταση κατά των καθών 
επιχειρήσεων. 

Όπως προέκυψε από την έρευνα της Γ ραμματείας της 
Επιτροπής από την ενώπιον της Επιτροπής συζήτηση της 
24.10.1996 και από τα προσαχθέντα υπομνήματα: 

1. Η εταιρεία ΕΛΛΗΝΙΚΗ ΑΡΤΟΒΙΟΜΗΧΑΝΙΑ ΕίΙΤΕ 

Α.Ε., η οποία εδρεύει στο Πικέρμι Αττικής, παράγει φρυ¬ 
γανιές τις οποίες μέχρι τον Αύγουστο του 1988 διέθετε η 
ίδια στην αγορά. Στη σχετική αγορά (φρυγανιά) κατέχει 
ένα πολύ σημαντικό μερίδιο που εκτιμάται περίπου στο 
70% αυτής. 

2. Τον Ιούνιο του 1988 η ΕΛΛΗΝΙΚΗ ΕΤΑΙΡΙΑ ΜΠΙΣΚΟ¬ 
ΤΩΝ ΑΒΕΕ, η οποία εδρεύει στο Μαρούσι Αττικής, εξαγό¬ 
ρασε την παραπάνω εταιρεία, η οποία εξαγορά δεν έχει 
γνωστοποιηθεί στην Υπηρεσία Ανταγωνισμού σύμφωνα 
με το άρθρο 21 παρ. 2 εδ. β του Ν. 703/77, όπως ίσχυε 
κατά την επίμαχη περίοδο. Στη συνέχεια με την από 
26.8.88 σύμβαση εμπορικής συνεργασίας η ΕΛΛΗΝΙΚΗ 
ΑΡΤΟΒΙΟΜΗΧΑΝΙΑ ΕϋΤΕ Α.Ε. ανέθεσε στην ΕΛΛΗΝΙΚΗ 
ΕΤΑΙΡΙΑ ΜΠΙΣΚΟΤΩΝ ΑΒΕΕ την κατ' αποκλειστικότητα 
διανομή και πώληση στο εσωτερικό και στο εξωτερικό των 
προϊόντων παραγωγής της, την παροχή υπηρεσιών Μάρ¬ 
κετινγκ καθώς και τη διαφήμιση των προϊόντων της. Με¬ 
ταξύ των όρων που περιέχονται στην πιό πάνω αναφερό- 
μενη σύμβαση είναι και οι εξής: 

α. Αντιπρόσωποι: 9% έκπτωση επί τιμολογίου και 2% με 
ετήσιο στόχο ανά περιοχή. 

β. Χονδρέμποροι επαρχίας: 6% έκπτωση κάθε μήνα 1 - 
4% με ετήσιο στόχο. 

γ. Λιανοπωλητές και 5υρβΓ ΜατΚβΙ: καμία έκπτωση επί 
τιμολογίου μόνο 2 - 6% έκπτωση με ετήσιο στόχο. 

Οι τιμές λιανικής πώλησης τόσο των προϊόντων της ΕΛ¬ 
ΛΗΝΙΚΗ ΕΤΑΙΡΙΑ ΜΠΙΣΚΟΤΩΝ ΑΒΕΕ, όσο και των προϊό¬ 
ντων της εταιρείας ΕΛΛΗΝΙΚΗ ΑΡΤΟΒΙΟΜΗΧΑΝΙΑ ΕϋΤΕ 
Α.Ε. είναι καθορισμένες και αναγράφονται στους τιμοκα¬ 
ταλόγους που η ΕΛΛΗΝΙΚΗ ΕΤΑΙΡΙΑ ΜΠΙΣΚΟΤΩΝ ΑΒΕΕ 
εκδίδει για το σύνολο των ανωτέρω προϊόντων. 

Με βάση τα ως άνω η Επιτροπή διαπιστώνει τα εξής: 

1. Με την εξαγορά της εταιρείας ΕΛΛΗΝΙΚΗ ΑΡΤΟΒΙΟ¬ 
ΜΗΧΑΝΙΑ ΕϋΤΕ Α.Ε. η ΕΛΛΗΝΙΚΗ ΕΤΑΙΡΙΑ ΜΠΙΣΚΟΤΩΝ 
ΑΒΕΕ απέκτησε τον πλήρη έλεγχο αυτής, όπως άλλωστε 
προκύπτει και από το από 27.7.89 πρακτικά της Γενικής 
Συνέλευσης της εξαγορασθείσης εταιρείας. 

2. Με την αό 14.7.88 σύμβαση η εταιρεία ΕΛΛΗΝΙΚΗ 
ΑΡΤΟΒΙΟΜΗΧΑΝΙΑ ΕϋΤΕ Α.Ε. ανέθεσε στην ΕΛΛΗΝΙΚΗ 
ΕΤΑΙΡΙΑ ΜΠΙΣΚΟΤΩΝ ΑΒΕΕ την κατ’ αποκλειστικότητα 
διανομή και πώληση στο εσωτερικό και στο εξωτερικό των 
προϊόντων που παράγει, επομένως δεν πρόκειται για άρ¬ 
νηση πωλήσεως εμπίπτουοας στο άρθρο 1 παρ. 1 και 2 
του Ν. 703/77, αλλά για μεταβολή του προϊσχύσαντος κα¬ 
θεστώτος διάθεσης των προϊόντων των καθών επιχειρή¬ 


σεων και ως εκ τούτου, η Επιτροπή κρίνει ότι η συγκεκρι¬ 
μένη συμπεριφορά δεν συνιστά διακριτική μεταχείριση και 
πρέπει η καταγγελία που αφορά το θέμα αυτό να απορρι- 
φθεί. 

3. Επίσης η Επιτροπή διαπιστώνει ότι υφίσταται παρά¬ 
λειψη γνωστοποίησης της πραγματοποιηθείσης συγχώ¬ 
νευσης μεταξύ των εταιρειών ΕΛΛΗΝΙΚΗ ΑΡΤΟΒΙΟΜΗ¬ 
ΧΑΝΙΑ ΕϋΤΕ Α.Ε. και ΕΛΛΗΝΙΚΗ ΕΤΑΙΡΙΑ ΜΠΙΣΚΟΤΩΝ 
ΑΒΕΕ εμπίπτουσα στις διατάξεις του άρθρου 9 παρ. 1 εδ. 
ε για την παράβαση του άρθρου 2 εδ. α του Ν. 703/77 
όπως ίσχυε κατά την επίμαχη περίοδο και πρέπει να της 
επιβληθεί το αναλογούν πρόστιμο στην Επιχείρηση ΕΛΛΗ¬ 
ΝΙΚΗ ΕΤΑΙΡΙΑ ΜΠΙΣΚΟΤΩΝ ΑΒΕΕ η οποία και εξαγόρασε 
την επιχείρηση ΕΛΛΗΝΙΚΗ ΑΡΤΟΒΙΟΜΗΧΑΝΙΑ ΕϋΤΕ 
Α.Ε. 

4. Τέλος διαπιστώνει η Επιτροπή, ότι οι όροι της σύμβα¬ 
σης, που αναφέρονται στην πολιτική τιμών (καθορισμός τι¬ 
μών) και πολιτική εκπτώσεων (εκπτώσεις επί τιμολογίου 
βάση πλαφόν), εμπίπτουν μεν στις διατάξεις του άρθρου 2 
εδ. Α Ν. 703/77 όπως ισχύει σήμερα, αλλά η επιτροπή 
έκρινε, όπως λόγω της σοβαρότητας του θέματος και της 
έλλειψης επαρκών στοιχείων, τα θέματα αυτά πρέπει να 
απασχολήσουν την Ολομέλεια της Επιτροπής. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

1. Απορρίπτει ομόφωνα την καταγγελία για άρνηση πω¬ 
λήσεως και διακριτική μεταχείριση. 

2. Επιβάλλει στην επιχείρηση ΕΛΛΗΝΙΚΗ ΕΤΑΙΡΙΑ ΜΠΙ¬ 
ΣΚΟΤΩΝ ΑΒΕΕ, πρόστιμο δραχμών 500.000. 

3. Παραπέμπει στην ολομέλεια της Επιτροπής τα θέ¬ 
ματα της καταγγελίας που έχουν σχέση με την πολιτική 
καθορισμού τιμών πωλήσεων και εκπτώσεων επί του τιμο¬ 
λογίου από τις καθών προς την καταγγέλουσα - για περαι¬ 
τέρω γενικότερη έρευνα και λήψη απόφασης, προκειμέ- 
νου να επιτευχθεί ενιαία αντιμετώπιση του ζητήματος αυ¬ 
τού, που αφορά μεγάλο αριθμό παρομοίων καταγγελιών, 
οι οποίες απασχόλησαν κατά το παρελθόν την Επι¬ 
τροπή. 

Η παρούσα απόφαση εκδόθηκε την 27η Φεβρουάριου 
1997. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Προεδρεύων 
ΜΙΧΑΗΛ ΦΡΑΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



